PRIENŲ RAJONO SAVIVALDYBĖS administracijos

architektūros ir urbanistikos skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 125, el. p. architektai@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. T3-156 „DĖL PAVEDIMO MERUI VYKDYTI SAVIVALDYBĖS TARYBOS PAPRASTAJAI KOMPETENCIJAI PRISKIRTĄ ĮGALIOJIMĄ“ PRIPAŽINIMO NETEKUSIU GALIOS“ PROJEKTO

AIŠKINAMASIS RAŠTAS

Parengto sprendimo projekto tikslai ir uždaviniai:

Panaikinti savivaldybės merui pavestą vykdyti vieną iš paprastajai savivaldybės tarybos kompetencijai priskirtų įgaliojimų – priimti sprendimus dėl žemės sklypų pagrindinės žemės naudojimo paskirties ir (ar) būdo keitimo, jei jis (jie) nenustatytas (-i).

Siūlomos teisinio reguliavimo nuostatos:

Pagal Lietuvos Respublikos vietos savivaldos įstatymo (toliau – Įstatymas) 27 straipsnio 2 dalies 28 punktą, meras priima sprendimus dėl žemės sklypų pagrindinės žemės naudojimo paskirties ir (ar) būdo keitimo, pagal 27 straipsnio 4 dalį – šias funkcijas meras, merą pavaduojantis vicemeras arba laikinai mero pareigas einantis savivaldybės tarybos narys turi teisę įgalioti atlikti savivaldybės administracijos direktorių.

Pagal Lietuvos Respublikos žemės įstatymo (toliau – Įstatymas) 32 straipsnio 6 dalies 4 punktą, meras sprendžia žemės sklypų pagrindinės žemės naudojimo paskirties ir (ar) būdo keitimo klausimus, pagal 32 straipsnio 61 dalį – šiuos veiksmus atlikti meras, merą pavaduojantis vicemeras arba laikinai mero pareigas einantis savivaldybės tarybos narys turi teisę įgalioti savivaldybės administracijos direktorių.

Prienų rajono savivaldybės mero 2024 m. vasario 1 d. potvarkis Nr. P1-28 „Dėl įgaliojimo Prienų rajono savivaldybės administracijos direktoriui“.

Laukiami rezultatai:

Prienų rajono savivaldybės tarybos 2023 m. gegužės 25 d. sprendimas Nr. T3-156 bus pripažintas netekusiu galios, kadangi 2024 m. sausio 1 d. neteko galios Lietuvos Respublikos vietos savivaldos įstatymo 15 straipsnio 3 dalies 8 punktas, kuriame buvo reglamentuota, kad sprendimus dėl žemės sklypų pagrindinės žemės naudojimo paskirties ir (ar) būdo keitimo priima savivaldybės taryba pagal jai priskirtą paprastąją kompetenciją.

Kiti sprendimui priimti reikalingi pagrindimai, skaičiavimai ar paaiškinimai:

Pagal 2023 m. gruodžio 14 d. pasikeitusio Lietuvos Respublikos vietos savivaldos įstatymo 27 str. 2 d. 28 punktą (įsigaliojo 2024 m. sausio 1 d.) sprendimus dėl žemės sklypų pagrindinės žemės naudojimo paskirties ir (ar) būdo keitimo priima meras, merą pavaduojantis vicemeras arba laikinai mero pareigas einantis savivaldybės tarybos narys, kurie turi teisę įgalioti priimti šiuos sprendimus savivaldybės administracijos direktorių. Prienų rajono savivaldybės mero 2024 m. vasario 1 d. potvarkiu Nr. P1-28 „Dėl įgaliojimo Prienų rajono savivaldybės administracijos direktoriui“ įgaliojimas priimti sprendimus dėl žemės sklypų pagrindinės žemės naudojimo paskirties ir (ar) būdo keitimo suteiktas Administracijos direktoriui.

Lėšų poreikis (jeigu sprendimui įgyvendinti reikalingos lėšos):

Lėšos nėra reikalingos.

Lyginamasis variantas:

Nepridedamas.

Skyriaus vedėja	Dalia Joneliūnienė

Aušra Žiurauskaitė, tel. +370 319 61 127, el. p. ausra.ziurauskaite@prienai.lt